open-index/open-wikipedia-markdown huggingface dataset:
Madrugada (album)

***Madrugada*** er det sjette albumet til det norske rockebandet Madrugada. Albumet ble gitt ut 21. januar 2008, og 45 000 eksemplarer ble solgt i løpet av to dager. Hoveddelen av albumet ble spilt inn i New York i mai 2007 med alle tre medlemmene samt trommeslager Erland Dahlen. I juli 2007 døde gitarist Robert Burås før albumet var blitt ferdigstilt. De to gjenværende medlemmene fullførte albumet i september 2007 i Svenska Grammofonstudion i Göteborg med Alex Kloster-Jensen, Burås' bandkollega fra My Midnight Creeps, som erstatter for Burås på de gjenværende gitarsporene. 

Albumet avsluttes med sangen «Our Time Won't Live That Long» som fremføres av kun Burås på vokal og akustisk gitar. Sangen er den første Madrugada-sangen med Burås som hovedvokalist. Sangen er krediter Robert Burås som komponist mens de øvrige er kreditert Madrugada for musikken og Sivert Høyem for teksten.

## Sporliste
# «Whatever Happened To You» – 5:40
# «The Hour of the Wolf» – 4:29
# «Look Away Lucifer» – 5:13
# «Honey Bee» – 5:35
# «New Woman/New Man» – 4:22
# «What's on Your Mind?» – 4:03
# «Highway of Light» – 6:38
# «Valley of Deception» – 5:09
# «Our Time Won't Live That Long» – 7:17

## Medvirkende
### Madrugada
* Sivert Høyem: vokal, gitar, orgel, produsent 
* Robert Burås: gitar, vokal, produsent
* Frode Jacobsen: bassgitar, kor, orgel, akustisk gitar, tamburin, Hammondbass-pedaler, perkusjon, produsent
### Øvrige
* Erland Dahlen: slagverk, piano, vibrafon, tamburin, perkusjon
* Alex Kloster-Jensen: gitar, synthesizer, kor, layout, artwork 
* Mikael Megaton Lindquist: orgel, piano, vibrafon, cembalo, tekniker
* Kid Congo Powers: slide gitar på *What's on Your Mind?* og *Valley of Deception*
* Dag Stiberg: altsaksofon på *Highway of Light*
* Elin Sörstedt: kor på *Look Away Lucifer*
* Emelie Sörstedt: kor på *Look Away Lucifer*
* Ane Brun: kor på *Honey Bee*
* Ingrid Olava: kor på *Honey Bee*, *What's on Your Mind?*
* David Mansfield: pedal steelgitar på *What's on Your Mind?*
* Strykekvartett: ETHEL, arrangert av Björn Yttling på *What's on Your Mind?*, *Highway of Light*
* John Agnello: produsent, tekniker, miksing 
* Stewart Lerman - tekniker 
* James Frazee - tekniker
* Scott Altizio - tekniker
* Ted Young - tekniker
* Mattias Nyberg - tekniker 
* Espen Berg - mastering 
* Greg Calbi - mastering 
* Sharon Agnello - management 
* Steeltoe Mgmt. - management 
* Stageway - management 
* Tom Skjeklesæther - albumnotater 
* Judith Eisler - artwork 
* Lars Nygaard/Visjonwiruz - layout

## Referanser


## Eksterne lenker
*
Bjørnegård

**Bjørnegård** er en gård i Bærum som eies av kommunen. Gården med et sveitserhus fra 1866, sidebygning, to bolighus, skjul og låve fra siste halvdel av 1800-tallet utgjør i dag *Bjørnegård psykososiale senter*.

Bjørnegård ble ryddet i yngre jernalder, og tilhørte i 1625 Nesøygodset som i 1663 ble solgt til Knut Frantzen. Bjørnegård ble solgt videre til Anna Krefting i 1682, og gården ble i Krefting-familien frem til 1766. 

I 1891 kjøpte svigerdatter av Bjørnstjerne Bjørnson, Jenny Bjørnson, gården av den daværende eier, Rasmus Holmseg og gjorde den om til pensjonat. Claude Monet bodde der i fem uker vinteren 1895 mens han malte berømte motiver fra Bærum. Hun solgte eiendommen til grosserer R.H. Mathiesen i 1895.

Frikirken kjøpte gården og drev bibelskole fra 1946 til 1977 og solgte til Stiftelsen Bjørnegård Ettervernshjem i samarbeid med Dikemark sykehus. Siden da har stedet vært brukt for psykiatrisk behandling, fra 1998 av Bærum kommune.

## Eksterne lenker
* Bjørnegård aktivitetshus Bærum kommune
Chicago State University

**Chicago State University** er et delstatseid universitet i Chicago, Illinois. Det ble grunnlagt i 1867 på Blue Island, men ligger siden 1971 urbant i sørlige Chicago. Fra starten var fokuset på lærerutdanning.

*CSU* hadde i 2006 totalt 7&nbsp;035 studenter, og skolepengene var US$ 7&nbsp;138 for studenter fra Illinois. Utdanningen tilbys opptil doktorgradsnivå (Ph.D).

Det er fire colleges ved *CSU*:
* College of Health Science 
* College of Arts and Science
* College of Business 
* College of Education 

Biblioteket har et automatisk boksporingssystem som lokaliserer og fysisk henter fram bøker med robot, opptil 5 bøker på to og et halvt minutt.

## Referanser


## Eksterne lenker
* 
* CSU Library
Kotelnitsj

**Kotelnitsj** (russisk: Коте́льнич) er en by i Kirov oblast i Russland. Den ligger på høyre bredd av elva Vjatka nær samløpet med Moloma, ved ruten til den transsibirske jernbanen, 125&nbsp;km sørvest for Kirov.

Bosetningen *Koksjarov* (russisk: Кокшаров) ble første gang nevnt i 1143. Den fikk navnet *Kotelnitsj* i 1181.  Bystatus ble innvilget i 1780.

## Demografi
Befolkningsutvikling:
:

## Referanser


## Eksterne lenker
*
Iselin B. Alvestad

**Iselin Bråten Alvestad** (født 1978) er en norsk forfatter. Som forfatter bruker hun navneformen **Iselin B. Alvestad**.

Alvestad debuterte i 2007 med fantasy-romanen *Alanya – veien følger hjertet*, som ble belønnet med Aschehougs debutantstipend. 

## Bibliografi
* *[[Alanya – Veien følger hjertet]]* &ndash; roman (2007) Lydbok (2008)
* *[[Alanya – Dragene våkner]]* &ndash; roman (2008) Lydbok (2008)
* *[[Alanya – Veien til Domar]]* &ndash; roman (2009)
* *[[Alanya – Absalons krigere]]* &ndash; roman (2010)
* *[[Alanya – Kampen om Aryak]]* &ndash; roman (2012)

## Priser og utmerkelser
* Aschehougs debutantstipend 2007, for *Alanya – Veien følger hjertet*

## Referanser


## Eksterne lenker
* Iselin B. Alvestad hos Aschehoug forlag
* Iselin B. Alvestad i Forfatterkatalogen på Forfattersentrums nettsider
Roar Colbiørnsen

**Roar Colbiørnsen** (1895–1987) var en norsk barnebokforfatter.

Han debuterte i 1925 med *Bamsen Brum*, tok en pause etter tre bøker på tre år, og nydebuterte med *Ekornholmen * i 1943. Han skrev i alt 19 bøker, inkludert én under psevdonymet **Per Bjone**: *I fjellvåkens klør* (1949). Han fikk Kirke- og undervisningsdepartementets premiering for *Annes hemmelighet* (1954).

Colbiørnsens tidligste bøker er enkle fortellinger om norske dyr i sitt naturlige miljø, men med menneskelig adferd. Hans senere bøker er også naturdidaktiske, men her er synsvinkelen ofte lagt hos en ung jente. «*En mann som skriver pikebøker*», blir han kalt i forlagets jubileumsberetning.
----
* John Solheim. *125 år, de siste femogtyve år*. Damm forlag, 1968
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
Charleston Southern University

**Charleston Southern University** er et kristent (baptistisk) universitet i Charleston, Sør-Carolina. Det ble grunnlagt i 1964.

Ved *Charleston Southern* var det i 2006 i alt 3&nbsp;224 studenter, i høyere studier og profesjonsstudier opp til *First Professional* (M.Phil.). Mastergrad tilbys i økonomi/business, jus, og i lærerstudiet. Skolepengene var samme år US$ 16&nbsp;780.

Rektor er dr Jairy Hunter.

## Eksterne lenker
*
Kari Fredrikke Brænne

**Kari Fredrikke Brænne** (født 1966) er en norsk billedkunstner, forfatter og dramatiker. 

Hun er utdannet fra Statens kunstakademi, New York Academy of Art og skriveskoler i Norge og USA. Hun debuterte som billedkunstner i 1996, som filmskaper i 2001, som dramatiker på Nationaltheatrets hovedscene i 2002 og som skjønnlitterær forfatter i 2007 med romanen *Av en annen verden*. 

Siden har hun skrevet flere skuespill og romaner. Etter 15 års pause begynte hun i 2015 å jobbe med tegning, maleri og skriveprosjekter.

## Arbeider
* *Perleporten* – roman, illustrert av forfatteren, Aschehoug (2020) 
**Arakhnes Vev* – enakter, Fossekleiva Kultursenter (2018) 
**Virus* – novellefilm, skuespillerutdanningen Nord universitet (2016) 
**Himmelfall* &ndash; roman, illustrert av forfatteren, Aschehoug (2015) 
* *Under de dype skygger av løvtunge trær* &ndash; roman, Aschehoug (2010)
**Fattigjenta og Bingoprinsen* – scenetekst – Østfold internasjonale teater (2012) 
* *Av en annen verden* &ndash; roman, Aschehoug (2007)
* *Backfish* &ndash; skuespill (2005) Porsgrunn Internasjonale teaterfestival og Avantgarden - om ungdom og vold
* *Gudmoren 5* &ndash; føljetong for scene, Det Åpne Teater (2003), skrekk-komedie
* *Langerleverlivet* &ndash; skuespill, Det Åpne Teater (2003), svart komedie om ungdom og dop
* *Ali Baba* &ndash; skuespill, Brageteatret (2002), basert på eventyret 'Ali Baba og de førti røverne'
* *Ghostwriter* &ndash; enakter, Nationaltheatret (Ibsenfestivalen 2002), svart komedie
* *Voyeur* &ndash; stedsspesifikk installasjon og kortfilm (Stenersenmuseet 2000); Kortfilmfestivalen i Grimstad (2001)
**Portrett av en dame* – animasjon/installasjon – Seilduksfabrikken (2000)
**Et annet element* – artist book/utsmykking, Nordvoll skole (1998)
**Kroppen i kunsten –* gruppeutstilling *–* Henie-Onstad Kunstsenter *(1996)*
**Avbildninger* – separatutstilling, maleri/installasjon (1996) – Unge Kunstneres Samfund
**Offentlig sak* – gruppeutstilling – Galleri GUN (1995)
**Prosjekt 1x2x3* - gruppeutstilling – Trafo Briskeby (1995)
**Prosjekt i Gamlebyen* – gruppeutstilling (1995)
**Take Home a Nude* – gruppeutstilling - New York Academy of Art (1992, 1994, 1998)

## Priser og utmerkelser
* Aschehougs debutantstipend 2007, for *Av en annen verden*
* Vinner av Østfold Teaters manuskonkurranse 2009, for *Fattigjenta, Bingoprinsen og det magiske pølsevannet*

## Referanser


## Kilder
* Presentasjon av Kari Fredrikke Brænne, Dramatikkens hus
*Presentasjon av Kari Fredrikke Brænne, Aschehoug forlag
*Kari Fredrikke Brænnes dramatikk i manusbanken Dramas
*Presentasjon av Kari Fredrikke Brænne, Tegnerforbundet 

*Presentasjon av Kari Brænne i Forfatterkatalogen på Forfattersentrums nettsider

## Eksterne lenker
* 
*  Omtale av debuten i Bergens Tidene
*  Vinner av manuskonkurranse ved Østfold Teater – avslørt på direkten
*  Manusvinnerne er kåret!
*  Aschehoug bokfilm "Under de dype skyggene av løvtunge trær"
*  Geir Vestads anmeldelse av «Under de dype skyggene av løvtunge trær» i Hamar Arbeiderblad
Clemson University

**Clemson University** er et delstatseid forskningsuniversitet i Clemson, Sør-Carolina. Det ble grunnlagt i 1889 som en landbruks- og ingeniørskole, basert på testamentariske gaver fra Thomas Green Clemson.

Skolen var forbeholdt hvite menn innen USAs militære styrker. Den første svarte studenten ble immatrikulert i 1963

*Clemson* hadde i 2006 i alt 17&nbsp;165 studenter fra 90 land, som betalte US$ 9&nbsp;868 i skolepenger dersom de var hjemmehørende i delstaten. Det utdannes kandidater opp til doktorgradsnivå.

Skolene ved *Clemson* er:
* Agriculture, Forestry and Life Sciences – 2&nbsp;829 studenter
* Architecture, Arts and Humanities – 2&nbsp;552 studenter
* Business and Behavioral Sciences – 4&nbsp;206 studenter
* Engineering and Science – 4&nbsp;441 studenter
* Health, Education and Human Development – 3&nbsp;182 studenter

*Calhoun Honors College* gir forskningsbasert utdanning til spesielt talentfulle studenter.

## Referanser og lenker

* Clemson University
## Eksterne lenker
*
Orlov (by)

**Orlov** (russisk: Орлов) er en by i Kirov oblast i Russland. Den ligger rundt 75&nbsp;km vest for Kirov på venstre bredd av elva Vjatka.

Orlov ble første gang nevnt i 1459. Den fikk bystatus i 1780. Mellom 1923 og 1992 het byen *Khalturin*, etter den russiske revolusjonære Stefan Khalturin (1856–1882), som ble født i en landsby like ved Orlov. 

## Demografi
Befolkningsutvikling:
:

## Referanser
Kelly Jones

**Kelly Jones** (født 3. juni 1974) er en britisk låtskriver, gitarist og vokalist, og er frontfigur i det walisiske rockebandet Stereophonics. Han er kjent for sin særegne hese stemme og sitt turbulente forhold til media. I tillegg til å skrive musikk, har han syslet med å skrive skuespill og manus. Som ung var han også en talentfull bokser. Han har gitt ut seks album med Stereophonics, i tillegg til et soloalbum som kom ut i 2006.

## Referanser


## Eksterne lenker
* 
* 
*
Kjell-Børge Freiberg

**Kjell-Børge Freiberg** (født 1971) er en norsk politiker (H) som fra 2023 er ordfører i Hadsel kommune. Han var inntil 2021 FrP-politiker. Fra 2017 til 2021 var han stortingsrepresentant, og fra 31. august 2018 til 18. desember 2019 var han olje- og energiminister i Erna Solbergs regjering.

## Biografi
Freiberg var ordfører i Hadsel kommune fra 2007 til 2015 og statssekretær i Olje- og energidepartementet fra 2015 til 2017. I 2017 ble han valgt inn på Stortinget etter at han var Fremskrittspartiets førstekandidat i Nordland.

Freiberg var den første ordføreren fra Fremskrittspartiet i Nordland, etter at han ble valgt av en koalisjon mellom Fremskrittspartiet, Høyre, Venstre og den lokale felleslista.

Freiberg etterfulgte Terje Søviknes som olje- og energiminister i Erna Solbergs regjering 31. august 2018.

Under et fylkesstyremøte i Nordland Fremskrittsparti den 5. november 2021 ble Freiberg ekskludert fra partiet. Han skal angivelig ha lekket et internt dokument til *[[Dagens Næringsliv]]* vedrørende en sak organisasjonsutvalget i partiet hadde opprettet i februar 2021 mot fylkesleder Dagfinn Olsen. Denne saken ble lagt bort i mars 2021. Freiberg stilte seg uforstående til eksklusjonen og årsaken til denne, men valgte å ikke påklage vedtaket.

I 2023 ble han igjen valgt til ordfører i Hadsel, denne gang fra Høyre.

## Referanser


## Eksterne lenker
*
Soteriologi

**Soteriologi**, fra gresk soteria *frelse* + logi *læren om* betegner de forestillinger en bestemt religiøs gruppe gjør seg om hvor «frelsen» kommer fra, til hvor den fører og hvordan.

I kristen teologi ligger også begreper som forsoning, gjenfødelse og rettferdiggjørelse under soteriologien.

## Kristen soteriologi

Læren om frelsen i kristendommen, soteriologien, er forskjellig i de forskjellige kirkesamfunnene, men har et felles utgangspunkt, nemlig forsoningen mellom Gud og syndige mennesker ved Jesus Kristus, Guds sønns død og oppstandelse. Den katolske kirkes syn på menneskets oppnåelse av forsoning og frelse gjennom en samhandling mellom tro på Jesus Kristus og å leve etter de ti bud, blei utfordra av Martin Luthers lære om *Sola fide*, troen alene.
Siri von Essen

**Siri von Essen**, eg. **Sigrid Sofia Matilda Elisabet von Essen** (født 17. august 1850 i Borgå i Storfyrstedømmet Finland, død 21. april 1912 i Helsingfors) var en finlandssvensk adelskvinne og skuespillerinne. Hun var først gift med baron Carl Gustaf Wrangel af Sauss i årene 1872&ndash;1876, og etter deres skilsmisse, til den svenske forfatter August Strindberg i årene 1877&ndash;1891. Med Strindberg fikk hun datteren Karin Smirnov. 

Hun ønsket tidlig å bli skuespillerinne, til tross for at det ble ansett i sin samtid som lite passende for en adelskvinne. Det var derfor dette hun også brukte som  begrunnelse for skilsmissen fra baron Wrangel. I årene mellom 1877 og 1881 var hun skuespiller ved Kungliga Dramatiska Teatern i Stockholm, hvor hennes ektemann skrev en rekke stykker for henne. Hun sluttet på teateret da hun ble gravid.

Fra våren 1893, da skilsmissen fra Strindberg var klar, flyttet hun med barna tilbake til Finland. Hun forsørget seg og barna gjennom oversettelsesarbeid og teaterundervisning.

Litteraturprisen **[[Siriprisen]]** er oppkalt etter henne.

## Referanser


## Eksterne lenker
* 
* Strindbergsmuséet – Siri von Essen
Teatro Argentina

**Teatro Argentina** er et operahus i Roma, ved Largo di Torre Argentina, noen kvartaler vest for Kapitol.

Teateret ble oppført i 1731 for fyrst Giuseppe Sforza Cesarini og tegna av arkitekten Theoldi. Salen har tradisjonell hesteskoform og seks losjerader. Teateret ble restaurert i 1837, og fikk på nytt en totalrenovering innvendig i 1971. Dagens fasade er fra 1826.

Teatro Argentina var det pavelige Romas mest betydningsfulle teater. En rekke kjente operaer har hatt urpremiere her, blant dem Rossinis *[[Barbereren i Sevilla]]* i 1816 og Verdis *[[I due Foscari]]* i 1844 og  *[[La battaglia di Legnano]]* i 1849. På 1900-tallet ble teateret brukt både til operaforestillinger, konserter og teaterforestillinger. I 1994 ble Argentina teaterkompaniet Teatro Stabile sin faste scene, og i dag spilles et variert repertoar, med hovedvekt på teaterforestillinger.

## Eksterne lenker
*
Thomas Widman

**Thomas Widman** (født 15. juni 1957 i Strängnäs) er en svensk skuespiller.

## Filmografi, i utvalg
* 2005 – *[[Carambole (film)|Carambole]]*
* 1995 – *Esters testamente*
* 1989 – *[[Hassel - Slavhandlarna]]*
* 1988 – *[[Som man ropar]]*
* 1981 – *[[Babels hus]]*

## Eksterne lenker
*
Kristian Nicht

**Kristian Nicht** (født 3. april 1982 i Jena) er en tysk fotballspillers som spiller for Karlsruher SC, han har tidligere spilt for Viking FK.

Nicht kom til Viking i januar 2008 og var i klubben juli 2009. Keeperen signerte fra den tyske klubben Alemannia Aachen. Han var førstekeeper i Viking i den tiden Thomas Myhre slet med skader. 

## Referanser


## Eksterne lenker
* 
* Profil på Vikings sider
Cleveland State University

**Cleveland State University** er et delstatseid, amerikansk universitet i Cleveland, Ohio. Det ble grunnlagt av YMCA som høyere skole i 1870. Etterhvert het den samlede skolen *YMCA Cleveland School of Technology*, og *Fenn College* fra 1929. Etter forhandlinger 1964&ndash;65 tok staten Ohio over fakultetene og de ansatte i 1965.

Samtidig er *Cleveland Law School* fra 1897 en forløper for jus-skolen ved dagens universitet.

Studenttallet ved *Cleveland State* i 2006 var 15&nbsp;483 studenter, skolepengene var US$ 7&nbsp;920 for studenter hjemmehørende i delstaten. Høyeste eksamensnivå er doktorgrad (Ph.D). Studiene innen regnskap og byplanlegging rangeres svært høyt i USA.

*CSU Ohio* har følgende skoler:
* Fenn College of Engineering
* Cleveland-Marshall College of Law
* College of Liberal Arts and Social Sciences
* College of Science
* Nance College of Business Administration
* College of Education & Human Services
* Maxine Goodman Levin College of Urban Affairs
* CSU School of Graduate Studies

Rektor Michael Schwartz var tidligere professor emeritus ved Kent State University. Under hans ledelse siden 2002 har universitetet implementert en strategi for å rykke opp til det nest høyeste kvalitetsnivået blant amerikanske universiteter. Åpne studier er lukket, det søkes om mer sponsorstøtte, og CSU posisjoneres som en motor for lokal forskning, nyskaping og økonomisk utvikling.

*CSU Ohio* er med i det fiberoptiske forskningsnettverket *OneCommunity* (tidligere *OneCleveland*) – et initiativ fra Case Western Reserve University. nettverket kobler sammen universiteter og høyskoler i hele det nordøstlige Ohio i et høyhastighets nett med stor kapasitet.

## Referanser


## Eksterne lenker
*
Betaplan

**Betaplan-approksimasjon** er en tilnærmelse i geofysisk væskedynamikk der coriolisfrekvensen, *f*, blir satt til å variere lineært i rommet. På en roterende sfære, slik som Jorden, varierer *f* med sinus av breddegraden. Man kan se en lineær tilnærmelse til denne variasjonen rundt en viss breddegrad (i form av utvidelse med  taylorrekker) som et tangentplan som rører sfærens overflate ved denne breddegraden. De dynamiske ligningene kan da benyttes i et plant kartesisk koordinatsystem i stedet for et sfærisk koordinatsystem. Ordet «betaplan» kommer av at man skriver den lineære variasjonskoeffisienten som den greske bokstaven β.

Betaplan-approksimasjon er nyttig for teoretiske analyser av mange fenomener i geofysisk væskedynamikk, siden man får mye enklere ligninger, som likevel får med den viktige informasjonen om at coriolisparameteren varierer i rommet. Særlig er rossbybølger, den viktigste typen bølger i storskala atmosfærisk og oseanografisk dynamikk, avhengig av variasjonen til *f* som en tilbakevirkende kraft, og de oppstår ikke dersom coriolisparameteren blir tilnærmet til å være en konstant.

## Kilder
*Holton, J. R., *An introduction to dynamical meteorology*, Academic Press, 1992
*Pedlosky, J., *Geophysical fluid dynamics*, Springer-Verlag New York, 1987

## Se også
*Corioliskraft
*Coriolisfrekvens
*Baroklinitet
Forsvarsstudie 07

**Forsvarsstudie 07** (forkortet **FS 07**) var forsvarssjef Sverre Diesens anbefaling om organisering av Norges forsvar i fremtiden. Studien er blitt kritisert fra flere hold. Norges offisersforbund uttalte at dersom forslagene gjennomføres, vil dette medføre avvikling av den nåværende verneplikten.

## Referanser


## Eksterne lenker
* Forsvarssjefens forsvarsstudie 2007 – sluttrapport
Coriolisfrekvens

**Coriolisfrekvensen** (eller **coriolisparameteren**), *f*, er lik to ganger Jordens rotasjonsrate multiplisert med sinus til breddegraden. 

:\mathbf{f} = 2 \omega \sin \theta

der &omega; er Jordens vinkelhastighet, og &theta; er breddegraden. 

Treghetssvingninger på jordoverflaten svinger med denne frekvensen, og disse svingningene kommer som følje av corioliseffekten. Siden sinus til null (som er ekvator) er lik null, vil også coriolisparameteren være lik null ved ekvator, og størst ved polene. Derfor vil ikke corioliseffekten ha noen effekt ved ekvator. 

## Se også
*Betaplan
College of Charleston

**College of Charleston** er et kommune- og delstatseid, fireårig universitet i Charleston, Sør-Carolina. Det er et *[[liberal arts]]*-universitet som ligger i Charleston sentrum. Siden starten har det klassiske studiet av antikkens filosofi og litteratur stått sentralt i laveregrads studier.

Det ble grunnlagt i 1770 og er USAs 13.eldste institusjon for høyere utdanning. Det er også landets eldste kommunalt eide universitet. Bygnignene har overlevd et jordskjelv i 1886 og orkanen Hugo i 1989.

Rektoren har kontor i Bishop Robert Smith House, bygd i 1770. *Towell Library* holder til i originalbygningen fra 1855. Universitetet fungerte som militære brakker både under borgerkrigen og første verdenskrig.

Studenttallet i 2006 var 11&nbsp;218, og skolepengene var dette året på 7&nbsp;234 amerikanske dollar for studenter fra delstaten Sør-Carolina. Det er drøye 900 vitenskapelig ansatte ved universitetet.

De sju skolene ved *College of Charleston* er:
* School of the Arts
* College of Charleston School of Business and Economics – 1&nbsp;560 studenter
* School of Education
* School of Humanities & Social Sciences
* School of Languages, Cultures, & World Affairs 
* School of Science & Mathematics
* Graduate School of the College of Charleston *(University of Charleston)*

*The Avery Research Center for African American History and Culture* ble etablert i 1985 og er ledende i Sørstatene på dette feltet.

I 1992 ble *[[University of Charleston]]* startet som høyere studiested *(Graduate School)* ved College of Charleston. Mer enn 2&nbsp;000 studenter velger her mellom 16 Mastergrader og seks profesjonsutdanninger.

Filmen *[[Cold Mountain]]* ble delvis filmet mellom de gamle kolonistil-husene ved skolen. Det samme ble filmen *The Patriot* og TV-serien *Nord og Sør*.

## Rangeringer
*[[Forbes]]* range rte College of Charleston College som nummer 406 blant alle colleger i USA i 2014. College of Charleston var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
*
Bengt C.W. Carlsson

**Bengt Carl Wilhelm Carlsson** (født 1948) er en svensk skuespiller, danser og sanger.

Han er utdannet blant annet ved Teaterhögskolan i Stockholm 1973–1976. Siden 1970-årene har han jobbet med frie grupper, på institusjonsteater, privatteater, radio, film og TV. I de seinere årene: 2001 til 2005 arbeidet han på Riksteatern. Der medvirket han i Noréns oppsetninger av *Måsen og Stilla vatten*, *En säljares död* med flere. Han medvirket 2007 i *Bröderna Lejonhjärta* på GöteborgsOperan. Han medvirket også i *Rysk roulette*.

## Filmografi (utvalg)
* 2005 – *[[Carambole (film)|Carambole]]*
* 2002 – *Mantra*
* 2000 – *Sånger från andra våningen*
* 2000 – *Försäljerskan*
* 1998 – *[[Kärlek och hela alltihopa]]*
* 1986 – *På liv och död*
* 1982 – *Strul* 
* 1976 – *Långt borta och nära*

## Referanser


## Kilder
* Göteborgs Stadsteater
* Svensk Filmdatabas
* Bengt C. W. Carlsson i IMDB

## Eksterne lenker
* 
*
College of Notre Dame of Maryland

**College of Notre Dame of Maryland**er et katolsk universitet i Baltimore, delstaten Maryland i USA. Det ble grunnlagt i 1873, og er et *liberal arts*-universitet som først og fremst betjener kvinner. Det er nonnene i *The School Sisters of Norte Dame* som grunnla forløperen til skolen.

*NDM* var det første katolske universitet som ga kvinner Bachelorgrad, fra 1896.

Studenttallet i 2006 var på 3.307, med studier opp til doktorgradsnivå (Ph.D). Skolepengene var samme år US$ 21.600.

Ved *Elizabeth Morrissy Honors Program* får spesielt talentfulle studenter meget anerkjent utdanning og oppfølging innenfor forskningsbaserte programmer.

## Referanser


## Eksterne lenker
* 
* Omtale i ''Baltimore Sun''
Lobnja

**Lobnja** (russisk: Ло́бня) er en by i Moskva oblast i Russland. Den ligger rundt 27&nbsp;km nord for Moskva. Innbyggertall: 65&nbsp;600 (2005 est.), 61&nbsp;567 (folketelling 2002).

Lobnja ble grunnlagt i 1902 og fikk innvilget bystatus i 1961. 

Området er rikt på arkitektoniske monumenter, så som det nygotiske godset *Marfino* (ni kilometer nordøst for byen), som ble bygget av feltmarskalk Pjotr Saltykov på 1770-tallet, og omfattende modernisert av grev Panin 1837&ndash;1839. Palasset er gotisk i stil, ment å minne om en middelalderborg. Trapper knytter det til en brygge av hvit stein nede ved elva, dekorert med statuer av griffer. Vest for palasset står en barokkirke (1701&ndash;1707). Det er også en gotisk bro, staller, og to parker i engelsk stil.

Innen to kilometer fra Marfino ligger godset *Nikolskoje-Prozorovskoje*, som inneholder et nybarokt herskapshus av feltmarskalk Prozorovskij og en nyklassisistisk kirke bygget på 1770-tallet. Like ved ligger *Rozjdestveno-Suvorovo*, hvor den femkuplede Jomfrufødselskirken ble bygget av Barjatinskij-fyrstene rundt 1700.

Den eldste bygningen i området er Treenighetskirken i Tsjasjnikovo (fire kilometer fra Lobnja). Dens elegante italienske dekor, som minner om Tsjudovklosterets katedral, daterer kirken til tidlig på 1500-tallet, da italienske arkitekter som Aloisio den nye var aktive i Russland. Kirken ble først dokumentert i 1585, da Tsjasjnikovo var eid av Nikita Romanov, bestefaren til tsar Mikael I. På slutten av 1600-tallet var godset i Lev Narysjkins eie, Peter den stores onkel på morsiden, som la til et klokketårn og oppdaterte kirkens dekor til å samsvare med sin egen Narysjkin-barokke smak.

Andre velkjente landsbyer nær Lobnja er Zjostovo (sju kilometer mot nordøst) og Fedoskino (ti kilometer mot øst), kjent for sin tradisjonelle folkekunst, med henholdsvis Zjostovo-malerier og Fedoskino-miniatyrer. Landsbyen Krasnaja Poljana, som nå ligger i Lobnja, var det stedet hvor den tyske hær kom nærmest Moskva i 1941.

## Eksterne lenker
* 
* Marfino: Online museum
Marte Gerhardsen

**Marte Gerhardsen** (født 1972) er en norsk byråkrat og organisasjonsleder som som har hatt flere lederstillinger innen privat og offentlig sektor. Hun har siden 2025 vært statssekretær i Forsvarsdepartementet. 

Gerhardsen er utdannet ved Universitetet i Oslo og London School of Economics. Ved sistnevnte tok hun en Master of Science i internasjonal politikk. Hun har også gjennomført Utenriksdepartementets aspirantkurs.

Hun var ansatt i Utenriksdepartementet fra 1999 til 2007.  Hun har siden vært generalsekretær i CARE Norge (2008–2010), divisjonsdirektør i DNB (2011–2014), daglig leder i Tankesmien Agenda (2014–2018), divisjonsdirektør i Helsedirektoratet (2018–2019) og direktør i Utdanningsetaten i Oslo (2019–2025).   

I sine yngre år var hun aktiv i AUF og var blant annet leder for Oslo AUF.  

## Familie
Hun er datter av Rune Gerhardsen og Tove Strand og søster til Mina Gerhardsen. Hun er gift med økonom Erik Dugstad. og barnebarn av Einar Gerhardsen.  

## Referanser


## Eksterne lenker
* 
* 
*
Katarina Stenbock

**Katarina Stenbock** (født 22. juli 1535, død 13. desember 1621 var en  svensk dronning. Hun var datter av Gustav Olsson (Stenbock). 

Knapt ett år etter Margareta Leijonhufvuds bortgang giftet den 56 år gamle Gustav Vasa seg for tredje gang. Bryllupet fant sted 22. august 1552 i Vadstena klosterkirke, og bruden var den bare sytten år gamle Katarina Stenbock, Margaretas søsterdatter. Presteskapet motsatte seg ekteskapet, da de anså at slektskapet mellom Margareta og Katarina ikke var forening med Bibelens ord. Gustav Vasa fikk imidlertid presset igjennom sin vilje, med den motiveringen av det gamle testamentet bare behøvde å følges av jøder.

Katarina Stenbock levde hele 61 år etter mannens bortgang. Den lange enketiden tilbrakte hun på Strömsholms kungsgård.

Ved flere anledninger måtte hun opptre som megler ved tvister mellom stesønnene, som alle døde før henne. Som sin mann og hans to foregående gemalinner, er også hun begravet i Uppsala domkirke.

## Referanser


## Kilder
* https://runeberg.org/sqvinnor/0094.html
Tom Sanne

**Tom Sanne** (født 28. juni 1975 i Stavanger) er en tidligere fotballspiller fra Sola. Han spilte på midtbanen for Viking i perioden 1999-2004. I Viking spilte han 261 kamper og scoret 41 mål. Han spilte også for Vidar og Brann.

## Referanser


## Eksterne lenker
*
Colorado State University

**Colorado State University** er et delstatseid universitet i Fort Collins, og med campus i Pueblo, delstaten Colorado i USA. Det ble grunnlagt i 1870 som *Agricultural College of Colorado*, og fikk campus i Pueblo i 1933.

Studenttallet var 32.928 i 2006, og skolepengene var da US$ 4&nbsp;190 – 4&nbsp;717. Dette fordelte seg slik:
* **Colorado State University at Pueblo** – 6&nbsp;205 studenter
* **Colorado State University (Ft Collins)** – 26&nbsp;723 studenter

Det er åtte skoler ved universitetet.
* College of Agricultural Sciences 
* College of Applied Human Sciences 
* College of Business 
* College of Engineering 
* College of Liberal Arts 
* Warner College of Natural Resources 
* College of Natural Sciences 
* College of Veterinary Medicine and Biomedical Sciences

Undervisningen er delvis forskningsbasert og det uteksamineres kandidater helt opp til doktorgradsnivå. De ledende forskningsområdene er biologi, medisin og epidemiologi.

Ved universitetet ligger også det radiologiske forskningssenteret EUV-ERC.

## Referanser


## Eksterne lenker
* 
* EUV-ERC
Anheuser-Busch

**Anheuser-Busch** er et amerikansk ølkonsern som blant annet produserer det kjente ølmerket Budweiser. Selskapet ble etablert i 1852.

## Eksterne lenker
*
Columbia College

**Columbia College** er et privat, treårig studiested underlagt **[[Columbia University]]** i New York, USA. Det ble grunnlagt i 1754 av Den anglikanske kirke som *King's College*, og fikk kongelig charter av Georg II. Dagens navn ble innført i 1784. Columbia College er delstatens eldste høyere lærested, og det femte eldste i USA.

Samuel Johnson (1696–1772) var den første rektoren. All undervisning foregikk på latin. Her ble USAs første leger utdannet i 1767, ved dagens *Columbia University College of Physicians and Surgeons*. En av de første medisinstudentene var revolusjonshelten Alexander Hamilton.

Den 23. april 1968 okkuperte mer enn 1&nbsp;000 studenter campus i protest mot skolens støtte til militær forskning under Vietnamkrigen.

Inntaket av studenter i 2011 slapp bare igjennom 8,9% av søkerne, det laveste tallet for en laveregrads høyskole i USA.

Studenttallet (2006) er 4&nbsp;184, og skolepengene er 35&nbsp;164 amerikanske dollar, som er høyt i amerikansk sammenheng. Studiene fører til graden bachelor.

## Referanser


## Eksterne lenker
*
Pusjtsjino

**Pusjtsjino** (russisk: Пу́щино) er en by i Moskva oblast i Russland. Den ligger 120&nbsp;km sør for Moskva. Ettersom navnet kan forveksles med andre byer med lignende navn blir det uformelt kalt Pusjtsjino-ved-Oka. Innbyggertall: 19&nbsp;964 (folketelling 2002).

Byen er et akademisk forskningssenter som fokuserer på mikrobiologi. Blant forskningsinstituttene som utgjør vitenskapssenteret er:

*RAS Institutt for proteinforskning
*Pusjtsjino radioastronomi-observatorium
*Institutt for matematiske problemer i biologi
*Institutt for cellebiofysikk
*Institutt for teoretisk og eksperimentell biofysikk
*Institutt for grunnleggende biologiske problemer
*Institutt for biokjemi og mikroorganisme-fysiologi
*Pusjtsjino Statsuniversitet og en avdeling av Moskva Statsuniversitet

Pusjtsjino ligger på høyre bredd av elva Oka, vis-à-vis Prioksko-Terrasny biosfærereservat.

## Historie
Pusjtsjino har eksistert siden 1500-tallet som et familiegods, etter at landet ble tildelt Pusjtsjin-familien rundt 1500. Området ble i 1956 valgt som sted for et vitenskapelig forskningssenter for Det russiske vitenskapsakademi. Pusjtsjino fikk bystatus i 1966.

## Eksterne lenker
* 
* Pusjtsjino vitenskapssenter
Hegdehaugen videregående skole

**Hegdehaugen videregående skole** (også *Hegdehaugen middelskole*, *Hegdehaugen skole* og *Hegdehaugen gymnas*) var en videregående skole på Hegdehaugen i Sporveisgata 20, i det som nå er Bydel Frogner.

Skolen ble tegnet av arkitekt Balthazar Lange og opprettet som kommunal middelskole og gymnas i 1916-19. I 1976 flyttet gymnaset til Linderud og Bjerke videregående skole, som da het Linderud videregående skole. Samtidig flyttet Voksengymnaset inn i lokalene i Sporveisgata og hadde på det meste  elever. Fra 1989 til 1998 var lokalene brukt av nye Heltberg Gymnas, og siden 1998 huser lokalene Den tysk-norske skolen i Oslo.

Alf Edon Bjerke og Alf Alfsen var lærere ved skolen 

## Rektorer
* Magnus Alfsen (1870&dash;1943), (var også mangeårig lærer ved skolen) 
* Knut Alfsen (1897&dash;1978) 
 
## Tidligere elever
Hegdehaugen videregående skole er kjent som skolen til tidligere statsminister Gro Harlem Brundtland. I biografien som Bente Roestad skrev om Gro Harlem Brundtland i 2004 (utgitt på Damm forlag) står det på side 28: 
Den omtalte Truls Gerhardsen (1937-2022) var sønnen til Einar Gerhardsen (1897-1987).

Skolen er også kjent som stedet der vokal- og revygruppen The Monn Keys ble stiftet.

* Egil Monn-Iversen
* Kåre Willoch
* Sølvi Wang

## Referanser
Columbia College Chicago

**Columbia College Chicago** er USAs største kunst- og kommunikasjonsfaglige universitet, og ligger på *The Loop* i downtown Chicago, Illinois. Det er et klassisk *liberal arts*universitet med fulle 4-årsprogrammer opp til mastergrad. De mest populære studiene er film og video, foto, grafisk design og journalistikk.

*CCC* ble grunnlagt i 1890 som en lærerskole for kvinner, men på 1950-tallet ble fjernsynsstudier innledningen til  en utvikling hvor mediefag ble skolens dominerende disiplin. På 1900-tallet kjøpe lærestedet en rekke, mer eller mindre spredte leiegårder som utgjør campus. De fleste var tegnet av arkitekten Christian A. Eckstorm.

De ulike avdelingene er:
* Alexandroff Campus Center (600 S. Michigan Avenue)
* Congress Campus (33 East  Street)
* Wabash Campus Building (623 S. Wabash Avenue)
* South Michigan Campus (624 S. Michigan Avenue)
* 1104 Wabash Campus (1104 S. Wabash Avenue)
* Music Department (1014-16 S. Michigan Avenue)
* Getz Theater (72 E. 11th Street)
* Dance Center (1306 S. Michigan Avenue)

Det er (2006) i alt 11&nbsp;500 studenter ved *CCC*, og skolepengene var dette året US$ 16&nbsp;788. Alumni-medlemmene utgjør 70&nbsp;000 tidligere studenter (2007).

Dr. Warrick L. Carter har vært rektor siden 2000.

## Referanser


## Eksterne lenker
* 
* Bibliotek
* Historie
* Fakta
Per-André Johansen

**Per-André Johansen** (født 1970) er en norsk skoleleder og politiker. Han var ordfører i Bindal fra 2007 til 2010 og representerte Arbeiderpartiet.

## Biografi
Han vokste opp i Bodø. Han er utdannet fra Nesna lærerhøgskole. I 1994 begynte han som adjunkt ved Terråk skole i Bindal, der han i 2001 ble rektor.

Etter kommunevalget i 2007 ble Johansen valgt til ordfører i Bindal. Han ble fritatt fra sine kommunale verv i 2010, på grunn av sykdom.

Johansen var oppvekst- og kultursjef i Bindal kommune fra 2011 til 2016, rektor ved Kolvereid skole i Nærøy fra 2016 til 2020 og rektor ved Bindalseidet skole fra 2020 til 2023. I 2023 ble han på nytt oppvekst- og kultursjef i Bindal kommune.

## Referanser
Edmund Dahle

**Edmund Harald Dahle** (1945–2022) var en norsk politiker (Sp) som var ordfører i Sømna kommune fra 2005 til sommeren 2015, da han trakk seg fra alle politiske verv.

## Referanser
Vjatka

:*Vjatka er også det tidligere navnet på byen [[Kirov (Kirov oblast)|Kirov]] i Kirov oblast.*

**Vjatka** (russisk: Вя́тка, tatar: Noqrat, mari: Виче) er ei elv i Kirov oblast og Republikken Tatarstan i Russland. Den er en av Kamas høyre sideelver. Vjatka er 1&nbsp;314&nbsp;km lang, og har et nedslagsfelt på 129&nbsp;000&nbsp;km².

Vjatka begynner i de nordligste delene av Udmurtia. Den fryser over tidlig i november og blir under isen til siste halvdel av april. De viktigste sideelvene er Kobra, Letka, Velikaja, Moloma, Pizjma, Tsjeptsa, Bystritsa, Voja og Kilmez. Vjatka er rik på fisk: brasme, mort, suter, gjedde, abbor, gjørs, etc.

Vjatka er farbar for skip fra munningen til byen Kirov, en strekning på 700&nbsp;km. Viktigste havner: Kirov, Kotelnitsj, Sovetsk og Vjatskije Poljany.

## Referanser


## Eksterne lenker
*
Andre Møller

**Andre Møller** (født 9. august 1968) er en norsk politiker som representerer Arbeiderpartiet. Han har vært ordfører i Vega kommune i Nordland siden 2007.

Andre Møller er elektriker av yrke.

## Referanser
Hagtornspinner

**Hagtornspinner** (*Trichiura crataegi*) er en sommerfugl som tilhører familien ekte spinnere (Lasiocampidae). Denne lille, gråbrune spinneren finnes over hele Norge.

## Utseende
En nokså liten (vingespenn 28 – 38&nbsp;mm), tettbygd, gråbrun til mørkegrå spinner. Hodet og kroppen er tett hårete. **Hodet** er forholdsvis stort og bredt. Antennene er fjærformede, men forholdsvis spinkle hos hannen, omtrent halvparten så lange som forvingene. Hos hunnen er de kamformede, tynne og snaut halvparten så lange som forvingene. **Bakkroppen** er tykk og sylindrisk hos begge kjønn, og ender bakerst i en haledusk av lange, grå hår. Hos hunnen er disse hårene ullaktige, såkalt analull. **Forvingen** er avrundet, tynt kledt med litt oppstående skjell, slik at de ser rufsete ut. Det finnes ofte et bredt, brunlig tverrbånd midt i vingen, men dette kan være helt usynlig. **Bakvingen** er ensfarget grå med en vag, brunlig tverrlinje. Begge vingepar har forholdsvis lange, grå hårfrynser langs ytterkantene. Larven er svart med runde, oransje flekker og ofte med markert gule grenser mellom kroppsleddene. Den er sparsomt kledt med lange, lyse, utstående hår.
## Levevis
Larvene lever på busker og trær, mest i rosefamilien (Rosaceae, blant andre slåpetorn, hegg, hagtorn og rogn) og pilefamilien (Salicaceae, blant andre vier). De kan også leve på lønn, bjørk, or og blåbær. De voksne spinnerne flyr i skogkanter, langs veier, i hager etc. fra skumringen til midnatt i juli – september. Hunnen legger 90 – 150 egg i små, kjedelignende grupper. Hunnen dekker eggene med noen av hårene (analull) fra bakkroppsspissen, og dør kort tid etter at hun er ferdig med eggleggingen.

## Utbredelse
Hagtornspinneren finnes i det meste av Europa, østover gjennom Russland til Amur. I Norge finnes den over hele landet, men den er mindre vanlig på Vestlandet.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/trichiura_crataegi.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lasiocampidae/crataegi.html

## Eksterne lenker
*
Sandrew Metronome

**Sandrew Metronome** er en skandinavisk filmdistributør. Det var eid av Anders Sandrew Foundation og den norske Schibsted-gruppen.

Sandrews ble etablert på 1920-tallet av Anders Sandrew (1885–1957). Kjeden opererte kun i Stockholm-området i starten, men på 1940-tallet ble den utbredt i hele Sverige.

Sandrew Metronome ble etablert 1990 av Sandrew og danske Metronome. 1996 ble Schibsted deleier og 2006 hovedeier av firmaet. 
Firmaet hadde flere kinoer rundt omkring i nordiske land. De har akkurat gitt opp kino-forretning, dette for å konsentrere seg på distribusjon.

Sandrew Metronome er for tiden den nordiske distributøren av filmer fra Warner Bros., som de har vært siden slutten av 1990-tallet. I det siste har firmaet etterspurt nordiske rettigheter for Focus Features.

I 2011 ble Sandrew Metronome solgt til Oslo Kino. I 2013 ble firmaet solgt til et investeringsselskap og film-katalogen har siden da i hovedsak blitt solgt til Svensk Filmindustri og Nordisk Film. Firmaet eksisterer fremdeles med en betraktlig mindre katalog.

## Eksterne lenker
* 

## Referanser
Howard Hawks

**Howard Winchester Hawks** (1896–1977) var en amerikansk  filmregissør, produsent og manusforfatter i Hollywoods gylne æra. Han døde i Palm Springs, California, etter en lang karriere. 

## Filmografi ([[filmregissør|regissør]])

* 1924 – *[[Nordenfor Red River]]*
* 1926 – *[[The Road to Glory]]*
* 1926 – *[[Fig Leaves]]*
* 1927 – *[[The Cradle Snatchers]]*
* 1927 – *[[Paid to Love]]*
* 1928 – *[[En pike i hver havn]]*
* 1928 – *[[Fazil]]*
* 1928 – *[[The Air Circus]]*
* 1929 – *[[Trent's Last Case]]*
* 1930 – *[[Luftparaden]]*
* 1931 – *[[I lovens navn (film)I lovens navn]]*
* 1932 – *[[La Foule hurle]]*
* 1932 – *[[Scarface (1932)|Scarface]]* 
* 1932 – *[[Fullt lys]]*
* 1932 – *[[Tigerhaien (1932)|Tigerhaien]]*
* 1933 – *[[Vi lever idag]]*
* 1933 – *[[The Prizefighter and the Lady]]* (ukreditert)
* 1934 – *[[Viva Villa!]]* (ukreditert)
* 1934 – *[[Den store komedie]]*
* 1935 – *[[Barbarenes kyst]]*
* 1936 – *[[Dødsflyverne]]*
* 1936 – *[[Sutter's Gold]]* (ukreditert)
* 1936 – *[[På ærens makt]]*
* 1936 – *[[Skogens menn]]*
* 1938 – *[[Det ordner seg nok]]*
* 1939 – *[[Bare engler har vinger]]*
* 1940 – *[[Siste sensasjon]]*
* 1941 – *[[Sersjant York]]* (mottok sin eneste Oscar-nominasjon)
* 1941 – *[[Jeg blir natten over]]*
* 1943 – *[[Fra Perl Harbour til Tokio (film)|Fra Perl Harbour til Tokio]]*
* 1943 – *[[Den fredløse (1943)|Den fredløse]]* (ukreditert)
* 1944 – *[[Å ha og ikke ha]]*
* 1946 – *[[Den store søvnen (film)|Den store søvnen]]*
* 1948 – *[[Red River (film)|Red River]]*
* 1948 – *[[Ville toner]]*
* 1949 – *[[Jeg var en mannlig krigsbrud]]*
* 1951 – *[[Tingen fra en annen verden (1951)|Tingen fra en annen verden]]* (ukreditert)
* 1952 – *[[Høy himmel]]*
* 1952 – *[[Apestreker]]*
* 1952 – *[[Livets karusell (1952)|Livets karusell]]* (*The Ransom of Red Chief*)  
* 1953 – *[[Herrer liker blonde piker]]*
* 1955 – *[[Faraos land]]*
* 1959 – *[[Rio Bravo]]*
* 1962 – *[[Hatari!]]*
* 1964 – *[[Man's Favorite Sport?]]*
* 1965 – *[[Rødt betyr fare]]*
* 1966 – *[[El Dorado (film)|El Dorado]]*
* 1970 – *[[Rio Lobo]]*

## Referanser


## Litteratur
* *Hawks: The Grey Fox of Hollywood*, Todd MacCarthy (Grove Press, 1997)
* *Howard Hawks: American Artist*, Jim Hillier, Peter Wollen (British Film Institute, 1997)
* *Hawks on Hawks*, Joseph McBride (University of California Press, 1982)
* *Focus on Howard Hawks*, Joseph McBride (ed), Prentice-Hall, Inc, 1972
* *Howard Hawks*, Robin Wood, Secker & Warburg, 1968
* *Howard Hawks*, Robin Wood, British Film Institute, 1981, revised with addition of chapter "Retrospect".
* *Howard Hawks, A Jungian Study*, Clark Branson, Garland-Clarke Editions, 1987
* *Red River*, Suzanne Liandrat-Guigues, bfi Publishing, 2000
* *Rio Bravo*, Robin Wood, bfi Publishing, 2003
* *Howard Hawks* (New Edition), Robin Wood, (Wayne State University Press, 2006)

## Eksterne lenker
* 
*  Senses of Cinema: Great Directors Critical Database
Dag Elfgren

**Dag Elfgren** (født 6. april 1964 i Hässleholm) er en svensk skuespiller. 

## Filmografi
* 2005 – *[[Carambole (film)|Carambole]]* 
* 2004 – *Rånarna*
* 1999 – *Skilda världar* (TV-serie) 
* 1997 – *Midsommarafton*

## Eksterne lenker
*
L’Unione

**L'Unione** (*Unionen*) var en italiensk valgallianse på sentrum-venstresiden som ble dannet den 10. februar 2005 og oppløst 8. februar 2008. Koalisjonen ble ledet av Romano Prodi. 

## Referanser
Ned Kelly

**Edward «Ned» Kelly** (1855–1880) er en australsk lovløs og landets mest berømte bushranger. 

Ned Kelly ble født nord for Melbourne til en irsk far, og som ung mann gjorde han opprør mot politiet. Han ble tilbudt læretid som steinhogger, men avslo det av spesifikke grunner. 

Etter en hendelse i 1878, da Kelly og hans gjeng kom i konflikt med politiet og drepte to politimenn i tjeneste, søkte politiet etter ham i skog og mark. Etter at han hadde myrdet tre politimenn, proklamerte kolonien Victoria Ned og hans gjeng fredløse. En endelig voldelig konfrontasjon med politiet fant sted på Glenrowan. Kelly, kledd i hjemmelaget rustning med metallpanser og hjelm, ble tatt til fange. Han ble dømt og hengt for flere mord ved Melbourne Gaol i 1880. Hans dristige fremferd gjorde ham til en ikonisk figur i Australias historie, folkeliv, litteratur, kunst og film. 

Levningene etter Kelly ble identifisert i 2011, etter at de to år tidligere var funnet i en massegrav.

## Referanser
Karin Knutsson

**Karin Knutsson** (født 4. januar 1967) er en svensk skuespillerinne.

## Filmografi
*2007 – *[[Den nya människan]]* – Annas fostermor
*2006 – *[[Offshore]]*
*2006 – *[[Svalan, katten, rosen, döden]]* – Synn
*2005 – *[[Carambole (film)|Carambole]]* – Synn
*2005 – *[[Lasermannen]]* – barnehagetante
*2005 – *[[Münsters fall]]* – Synn

## Referanser


## Eksterne lenker
*
Rosjal (by)

**Rosjal** (russisk: Роша́ль) er en by i Moskva oblast i Russland. Den ligger ved elva Vojmega, rundt 156&nbsp;km øst for Moskva. Innbyggertall: 22&nbsp;300 (2005 est.), 22&nbsp;407 (folketelling 2002).

Rosjal ble grunnlagt i 1916 som bosetningen *Krestov Brod* (russisk: Крестов Брод). Den fikk nytt navn, Rosjal, i 1917 for å ære bolsjeviken Semjon Rosjal (1896&ndash;1917), og fikk innvilget bystatus i 1940.

## Referanser


## Eksterne lenker
*
Jarinja Thelestam Mark

**Jarinja Thelestam Mark**, (alternativt *Jarinja Thelestam-Mark* eller *Jarinja Thelestam*), (født 7. november 1967) er en svensk skuespillerinne.
  
## Filmografi
* 2006 – *[[Beck - Advokaten]]* – Laudals kvinne
* 2005 – *[[Carambole (film)|Carambole]]* – Jana Van der Hoof
* 2002 – *[[Den 5:e kvinnan]]* – kvinnen med mobiltelefon

## Eksterne lenker
*